— 83 — 



paignié, nos et nos oirs, en tôles les droitures qu'il avoient, 

 ou pooient, ou dévoient avoir en la cité de Besenzon ; et est 

 asavoir que nos avons promis à bone foi et par serrement de 

 Gestes choses aidier l'un à l'autre, à grant force et à petite , 

 sanz faintise et sanz nule manière d'enjan ne de décevement; 

 et totes cestes choses et totes cez covenances, si com il sont 

 contenues en cez laitres, nos avons promis, par noz serremenz 

 faiz sus sainte Evangile, à tenir et à garder sanz enfraindre ; 

 et que ce soit fers et estable, nos avons cestes présentes laitres 

 fait séeler de nostres séels. Ce fu fait en l'an de l'Incarnation 

 de nostre Saigneur que on conte par mil et dous cenz et cin- 

 quante trois, el mois de julet. 



Sceaux absents. 



Nos Hugues , cuens de Borgoingne palatins, et Aaliz, con- 

 tesse de Borgoingne palatine, famé de dit Hugun, faisons sa- 

 voir à toz cels qui cestes présentes laitres verront, que cum 

 nobles hom Guillame , par la grâce de Deu rois des Romains, 

 eust doné à nostre chier père Joan, conte de Borgoigne et sire 

 de Salins, dis mile mars d'argent, por les quais dis mile mars 

 d'argent li dit Guillame, rois des Romains, li a doné et 

 otroié totes les droitures , les saignories , les usages et les cos- 

 tumes que il, par nom de l'empire de Rome et de réaime de 

 Alemaigne et d'Arle, doit avoir en la cité de Besenzon et de 

 Losanne , et es apertinances des dites citez , à tenir, avoir et 

 paisiblement aporseoir, tant que il ou si sussessor à lui ou à 

 ses oirs eussent paie les devant dites dis mile mars d'argent, 

 le quai don et la quai asise nostre saint Père l'apostoile a 

 confermé et otroié au dit Joan, conte de Borgoingne et sai- 

 gneur de Salins par ses laitres ; et est asavoir que il el dit don 

 et en la dite asise nos a acompaignié par moitié et nos oirs, 

 en tel manière que noz sanz lui et il sanz nos es dites citez, 

 ne es dites droitures, saignories, usages, costumes, ne devons 

 faire riens, ne demander, ne quérir l'un sanz l'autre; et si 



